### Образац 12.

**МОДЕЛ УГОВОРА**

Уговорне стране:

1. ЈАВНОГ ПРЕДУЗЕЋА „ЕЛЕКТРОПРИВРЕДА СРБИЈЕ“, Београд, Улица царице Милице 2, Република Србија, матични број: 20053658, ПИБ 103920327 које заступа директор Александар Обрадовић (у даљем тексту: **Наручилац)**

и

1. \_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_, ул. \_\_\_\_\_\_\_\_\_\_\_\_, бр.\_\_\_\_, матични број: \_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_, (као лидер у име и за рачун групе понуђача*, [напомена:биће наведено у тексту Уговора у случају заједничке понуде]* (у даљем тексту: **Пружалац услуге)**

закључиле су, на \_\_\_година, у Београду, дана \_\_\_\_\_\_\_\_\_\_\_.2014. године *[напомена: не попуњава понуђач]*

**УГОВОР**

**О ПРУЖАЊУ УСЛУГА**

имајући у виду:*[напомена: не попуњава понуђач]*

* да је Наручилац спровео, отворени поступак јавне набавке, сагласно члану 32. Закона о јавним набавкама, за јавну набавку услуга, број 73/14/ДСИ;
* да је Јавни позив за подношење понуда у вези предметне јавне набавке објављен на Порталу службених гласила Републике Србије и база прописа, Порталу јавних набавки и на интернет страници дана 11.12.2014. године;
* да Понуда Пружаоца услуге у отвореном поступку, која је заведена у ЈП ЕПС под бројем \_\_\_\_\_\_\_\_\_\_\_\_\_ од \_\_\_\_\_ 2014. године у потпуности одговара захтеву Наручиоца из Јавног позива за подношење понуда и Конкурсне документације;
* да је Наручилац, на основу Понуде Пружаоца услуге и Одлуке о избору најповољније понуде, изабрао Пружаоца услуге за реализацију услугa „Студија могућности екстракције потенцијално високовредних корисних јона и јонских врста из пепела ТЕ ЈП ЕПС“, ЈН број 73/14/ДСИ

**Члан 1.**

Пружалац услуге се обавезује да изврши све предвиђене услуге у уговореном року према Опису и врсти услуга и спецификацији активности које су детаљно наведене у Прилогу 2, који чини саставни део овог уговора, а Наручилац се обавезује да Пружаоцу услуге плати уговорену цену за извршене услуге.

**Члан 2.**

Укупна вредност услуга из члана 1. овог уговора износи \_\_\_\_\_\_\_\_\_\_\_\_\_\_\_\_\_\_\_(словима:) RSD, без пореза на додату вредност.

Вредност из става 1. овог члана уговора увећава се за порез на додату вредност у складу са релевантном законском регулативом.

Цена је фиксна и не може се мењати за све време важења овог уговора.

**Члан 3.**

Овај уговор и његови прилози 1. до 9. су сачињени на српском језику.

На овај уговор примењују се закони Републике Србије. У случају спора меродавно право је право Републике Србије, језик у поступку је српси језик.

**Члан 4.**

Адресе Уговорних страна су следеће:

Наручилац: Јавно предузеће „Електропривреда Србије“

Адреса: Улица Царице Милице 2

 11000 Београд

Пружалац услуге: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *[напомена: у случају заједничке понуде наводе се лидер и чланови]*

Подизвођач: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *[напомена: наводи се у случају понуде са подизвођачем]*

Овлашћени представници за праћење реализације услуга из члана 1. овог уговора су:

 - за Наручиоца: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 - за Пружаоца услуге: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Члан 5.**

Пружалац услуге се обавезује да у току реализације овог уговора, периодично доставља Наручиоцу:

* Фазне извештаје и њима припадајуће фактуре,
* Финални извештај и њему припадајућу фактуру.

Пружалац услуге се обавезује да, достави Наручиоцу фазни извештај (записник) о извршеној услузи, за сваки од дефинисаних сегмената појединачно утврђених прилогом 2. и прилогом 3. овог уговора, а који обавезно садржи преглед извршених активности и докумената, доказе да су наведене активности извршене, оквирни преглед преосталих активности до краја извршења према прилогу 2.

Финални извештај обавезно садржи преглед свих извршених активности, односно скуп свих одобрених, извршених и уговорених истраживања.

Наручилац има право да Пружаоцу услуге, у року од три дана од дана пријема фазног извештаја, достави примедбе у писаном облику на исти, или да достављени извештај прихвати и одобри.

Фазни извештај о пруженим услугама оверавају овлашћена лица Наручиоца и пружаоца услуге, чиме потврђују да су наведене услуге извршене.

Пружалац услуге се обавезује да достави Наручиоцу, фактуру за извршене услуге, у три примерка, у року од 3 дана од дана прихватања и одобрења фазног извештаја о извршеној услузи.

Пружалац услуге се обавезује да достави Наручиоцу и Стручном савету Наручиоца финални извештај о извршеним услугама са предметном Студијом, ради разматрања достављања евентуалних примедби, корекција, усаглашавања и коначног одобрења Студије. Пружалац се обавезује да поступи у свему према примедбама и корекцијама датим од стране Стручног савета Наручиоца у року од 7 дана од достављања примедби и сугестија Наручиоца.

Пружалац услуге ће доставити Наручиоцу, фактуру у три примерка, у року од 3 дана од дана прихватања и одобрења Финалног извештаја о извршеној услузи.

Пружалац ће услугу извршавати према следећим фазама извршења из Садржаја студије из Пројектног задатка:

**- фаза 1**: - Дефинисање карактеристичних локација (депонија) и тачака погодних за реализацију задатка.

* Израда бушотина, језгровање и компоновање узорака.

**- фаза 2:** Аналитичка и хемијска истраживања:

* 1. детаљна аналитичка одређивања на узорцима пепела (максимално 500 карактеристичних узорака) и избор максимално 5 карактеристичних узорака за даља истраживања,
	2. екстраховање воденим растворима различите pH вредности и детаљна аналитичка одређивања јонских врста у раствору и остатку,

екстраховање специфичним растварачима и детаљна аналитичка одређивања јонских врста у раствору и остатку.

**- фаза 3: -** Упоређивање добијених резултата код штетних супстанци са нормама у домаћем и законодавством ЕУ.

- Упоређивање добијених резултата код јонских врста које могу да буду корисне са техничко-технолошким нормама.

**- фаза 4:** Процена вредности могуће валоризације пепела као побољшаног материјала и високовредних јонских врста из пепела.

**- финална фаза**: прихватање студије од стране Стручног савета ЕПС.

Опис и врста активности у извршавању услуга по фазама из става 1. овог члана и уговорни производи, детаљно су специфицирани у прилозима овог уговора.

Наручилац се обавезује да Пружаоцу услуга плати извршене услуге динарском/девизном дознаком, *[напомена: коначан текст у Уговору зависи од тога да ли је Пружалац услуге домаћи или страни, од статуса чланова групе понуђача, као и од начина на који је уређено плаћање Уговором о заједничком извршењу услуга]*

**Члан 6.**

Пружалац услуга је у обавези да приликом пружања услуга обезбеди динамику извршења послова тако да:

* 30% од уговорене вредности услуга обухвати након завршетка фазе 1 (тачке 4.1 и 4.2 Програмског задатка)
* 30% од уговорене вредности услуга обухвати након завршетка фазе 2 (тачка 4.3 Програмског задатка)
* 20% од уговорене вредности услуга обухвати након завршетка фазе 3 (тачке 4.4 и 4.5 Програмског задатка)
* 10% од уговорене вредности уговора обухвати након завршетка фазе 4 (тачка 4.6 Програмског задатка)
* 10% од уговорене вредности услуга обухвати по Финалном извештају о реализацији свих активности након усвајања достављеног Финалног извештаја од стране Стручног савета Наручиоца.

**Члан 7.**

Наручилац се обавезује да Пружаоцу услуге врши исплату цене услуга у складу са извршеним активностима из Прилога 2. и 3. овог уговора, у року до 30 дана од дана пријема исправне фактуре из члана 5. овог уговора.

Све исплате по основу овог уговора биће извршене на рачун:

Рачун је: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[напомена: коначан текст у Уговору зависи од тога да ли је изабрани домаћи или страни Пружалац услуге, од статуса чланова групе понуђача, као и од начина на који је уређено плаћање Уговором о заједничком извршењу услуге]*

**Члан 8.**

Пружалац услуге приликом потписивања уговора предаје Наручиоцу неопозиву, безусловну (без приговора) и на први позив наплативу соло меницу са меничним овлашћењем, фотокопијом картона депонованих потписа овереном од стране банке са датумом не старијим од датума меничног овлашћења, ОП обрасцем и потврдом о регистрацији менице у Регистру меница и овлашћења Народне банке Србије у износу \_\_\_\_\_\_\_\_\_\_\_\_\_ RSD, за добро извршење посла.

Уговорне стране су сагласне, да Наручилац може без било какве претходне сагласности Пружаоца услуге, поднети на наплату средство финансијског обезбеђења из става 1. овог члана, у случају да пружалац услуге не изврши у целости или неблаговремено, делимично или неквалитетно изврши било коју од уговорених услуга.

**Члан 9.**

Рок за извршење услуга износи \_\_\_\_\_\_\_ месеци почев од дана закључења Уговора. Динамика и рокови реализације активности утврђених за поједине фазе из Прилога 2. дефинисани су Прилогом 3. овог уговора.

**Члан 10.**

Пружалац услуге је дужан да одреди извршиоце које ће пружати услуге. Списак извршилаца у којем су наведене квалификације извршилаца и прецизно дефинисане активности које обављају у извршавању услуга, на који сагласност даје Наручилац садржан је у Прилогу 4. овог уговора.

Уколико се током извршења услуга, појави оправдана потреба за заменом једног или више извршилаца, Пружалац услуге је дужан да истог/е замени другим извршиоцима са најмање истим стручним квалитетима и квалификацијама.

Било какве измене списка извршилаца из става 1. овог члана, као и било које друге промене у вези са извршиоцима услуга, претходно морају бити одобрене од стране Наручиоца у писаној форми.

Наручилац задржава право да затражи од Пружаоца услуге да замени било којег извршиоца услуга, који не испуњава услове и/или не извршава савесно активности које су му поверене, као и из било ког другог разлога, а без посебног образложења.

Ако Пружалац услуге мора да повуче или замени било ког извршиоца услуга за време трајања овог уговора, све трошкове који настану таквом заменом сноси Пружалац услуге.

**Члан 11.**

Пружалац услуге и извршиоци који су ангажовани на извршавању активности које су предмет овог уговора, дужни су да чувају поверљивост свих података и информација садржаних у документацији, извештајима, техничким подацима и обавештењима, до којих дођу у вези са реализацијом услуга из Прилога 2. овог уговора и да их користе искључиво за обављање тих услуга, а у складу са Уговором о чувању пословне тајне и поверљивих информација.

Информације, подаци и документација које је Наручилац доставио Пружаоцу услуге у извршавању предмета овог уговора, Пружалац услуге не може стављати на располагање трећим лицима, без претходне писане сагласности Наручиоца.

**Члан 12.**

Пружалац услуге је дужан да у свим стручним стварима пружи услуге Наручиоцу у складу са својим целокупним знањем и искуством које поседује и обезбеди сва обавештења Наручиоцу о унапређењима и побољшањима, иновацијама и техничким достигнућима, која се односе на предмет овог уговора.

Наручилац има право трајног и неограниченог коришћења свих испоручених уговорних производа који су предмет овог уговора, без икакве посебне накнаде осим уговором предвиђене цене и исто може да оствари у зависним привредним друштвима чији је оснивач и привредним друштвима у којима је члан.

**Члан 13.**

Пружалац услуге се обавезује да ће предметну Студију предати Наручиоцу у по 5 (пет) примерака у писаном облику и на магнетном медијуму (CD), на српском језику, а скраћени приказ студије (извод) у 20 (двадесет) примерака ради усвајања исте на седници Стручног савета, а након корекција, уколико их буде, предаће кориснику финалну верзију у укупно 15 (петнаест) примерака у писаном облику и 15 (петнаест) примерака на CD. За сваки даљи примерак наручен од стране Корисника преко овог броја Пружалац услуге ће наплатити стварне трошкове копирања, паковања и допремања.

Сваки примерак Студије треба да садржи и текст програмског задатка на српском језику.

 **Члан 14.**

Пружалац услуге се обавезује да, на захтев Наручиоца, презентира и стручно образложи све анализе, предлоге и решења, акта и друга документа које је припремио у реализацији услуга по овом уговору, пред надлежним органима Наручиоца и другим по питањима која захтевају усклађеност решења.

**Члан 15.**

Наручилац је дужан да Пружаоцу услуге током целокупног периода реализације предмета овог уговора, учини доступним све релевантне податке, документацију и информације којима располаже, а које су у вези са извршењем овог уговора.

Наручилац има право да затражи од Пружаоца услуга потребна образложења материјала које Пружалац услуга припрема у извршењу услуга, као и да затражи измене и допуне достављених материјала, како би се на задовољавајући начин остварио циљ Пројекта.

Наручилац се обавезује да, у складу са утврђеним роковима за извршење уговорених обавеза, информише Пружаоца услуга о резултатима разматрања материјала и докумената које је Пружалац услуга припремио током извршења овог уговора и оцени прихватљивости анализа, предлога, материјала и других докумената.

**Члан 16.**

Неважење било које одредбе овог уговора неће имати утицаја на важење осталих одредби уговора, уколико битно не утиче на реализацију овог уговора.

**Члан 17.**

Дејство више силе се сматра за случај који ослобађа од одговорности за извршавање свих или неких уговорених обавеза и за накнаду штете за делимично или потпуно неизвршење уговорених обавеза, за ону уговорну страну код које је наступио случај више силе, или обе уговорне стране када је код обе уговорне стране наступио случај више силе, а извршење обавеза које је онемогућено због дејства више силе, одлаже се за време њеног трајања.

Уговорна страна којој је извршавање уговорних обавеза онемогућено услед дејства више силе је у обавези да одмах, без одлагања, а најкасније у року од 48 (четрдесетосам) часова, од часа наступања случаја више силе, писаним путем обавести другу уговорну страну о настанку више силе и њеном процењеном или очекиваном трајању, уз достављање доказа о постојању више силе.

За време трајања више силе свака уговорна страна сноси своје трошкове и ни један трошак, или губитак једне и/или обе уговорне стране, који је настао за време трајања више силе, или у вези дејства више силе, се не сматра штетом коју је обавезна да надокнади друга уговорна страна, ни за време трајања више силе, ни по њеном престанку.

Уколико деловање више силе траје дуже од 30 (тридесет) календарских дана, уговорне стране ће се договорити о даљем поступању у извршавању одредаба овог Уговора – одлагању испуњења и о томе ће закључити анекс овог Уговора, или ће се договорити о раскиду овог Уговора, с тим да у случају раскида Уговора по овом основу – ни једна од уговорних страна не стиче право на накнаду било какве штете.

**Члан 18.**

У случajу прeкoрaчeњa рoка дефинисаног члaном 9. oвoг угoвoрa кривицoм пружаоца услуга, исти je oбaвeзaн дa плaти пeнaлe oд 0,2 % днeвнo зa свaки дaн кaшњeњa, a нajвишe дo 10 % укупнo угoвoрeнe врeднoсти.

Плаћање накнаде за кашњење и/или пенала у складу са претходним ставом доспева у року од 10 (десет) радних дана од дана достављања обавештења у писаном облику о плаћању накнаде за кашњење и/или пенала од стране Наручиоца.

**Члан 19.**

Сви неспоразуми који настану из овог уговора и поводом њега Уговорне стране ће решити споразумно, а уколико у томе не успеју Уговорне стране су сагласне да сваки спор настао из овог уговора буде коначно решен од стране стварно надлежног суда у Београду. У случају спора примењује се материјално и процесно право Републике Србије, а поступак се води на српском језику.

**Члан 20.**

У случају колизије одредби овог уговора, текста Конкурсне документације, дате у прилогу 1. овог уговора и Понуде, најпре се примењују одредбе овог уговора, затим Конкурсне документације, а потом Понуде.

**Члан 21.**

На односе Уговорних страна који нису уређени овим уговором примењују се одговарајуће одредбе Закона о облигационим односима и других закона, подзаконских аката, стандарда и техничких норматива Републике Србије – примењивих с обзиром на предмет овог уговора.

**Члан 22.**

Овај уговор се сматра закљученим када га потпишу законски заступници Уговорних страна и када Пружалац услуге достави инструмент обезбеђења за добро извршење посла из чл. 8 овог уговора.

**Члан 23.**

Саставни део овог уговора су:

Прилог број 1 Конкурсна документација;

Прилог број 2 Опис и врста услуге;

Прилог број 3 Термин план извршења услуге (Oбразац 8. Понуде);

Прилог број 4 Списак извршилаца Пружаоца услуге (Образац 10. Понуде),

Прилог број 5 Структура цене (Образац 9. Понуде);

Прилог број 6 (Уговор о заједничком извршењу услуге, *[напомена:биће наведено у тексту Уговора у случају заједничке понуде]* ).

Прилог број 7 Уговор о чувању пословне тајне и поверљивих информација

Прилог број 8 Понуда (Образац 3. Понуде)

**Члан 24.**

Овај уговор се закључује у 6 (шест) примерака, од којих сваки представља оригинал уговора. Свака Уговорна страна задржава по 3 (три) примерка Уговора.

|  |  |  |
| --- | --- | --- |
| за НАРУЧИОЦА |  | за ПРУЖАОЦА УСЛУГЕ |
|  | М.П. |  |
|  |  |  |